
Az amerikai repülőgép-hordozók szerepe a második világháború csendes-óceáni hadszínterén

Kulcsszavak: repülőgép-hordozó; kétéltű műveletek; erőkivetítés; légi fölény; mobilitás
A dolgozatom az amerikai repülőgép-hordozók szerepvállalásáról szól a második világháború Csendes-óceáni hadszíntéren. A dolgozat elején tisztázom, hogy miért is fontos és érdemes a repülőgép-hordozókról kutatást végezni. Ezt követően a repülőgép-hordozók történelmi hátterét, alapfogalmakról írok. Az alapfogalmakat követően ismertetem tengertúli bázisok, az erőkivetítés fontosságát és ezzel összefüggésben a dolgozat kereteként Alexander de Seversky elméletét a tengeri bázisokról írok véleményt. A dolgozatomban a 1941 és 1945 közötti időszakban a csendes-óceáni hadszíntéren a hordozók szempontjából fontosabb és kiemelkedőbb csatákon és ütközeteken keresztül mutatom be ezeknek az eszközöknek a fontosságát és a szerepvállalásuk milyenségét. A hipotézisem szerint az Amerikai Egyesült Államok a repülőgép-hordozói nélkül nem tudta volna megnyerni a japánok ellen vívott háborút. Módszertanilag három különböző nyelvű (magyar, angol, német) irodalomból dolgoztam, emellett 2022 nyarán a USS Lexington múzeum repülőgép-hordozó meglátogatása során szerzett tapasztalataimat tettem a dolgozatba. A kutatásomat azért tartom nagyon fontosnak, hiszen a második világháború alatt kezdték el ilyen mértékben és formában bevetni a repülőgép-hordozókat, mely eszközök nagyban meghatározzák a napjainkban is zajló konfliktusokat. A légierő a második világháború során vált saját haderőnemmé, és habár a repülőgép-hordozók a haditengerészet alá tartoznak a légierő jelentős szerepet tölt be ezen eszközök alkalmazásában. A repülőgép-hordozók több haderőnem együttes munkájaként jöhetett létre, és a működtetéséhez egy óriási logisztikai támogatás szükséges. A téma fontossága ellenére a rendelkezésre álló magyar szakirodalom elenyésző, így forrásaim legnagyobb része angol nyelvű.



